ওয়েব ডেস্ক: ইন্টারভিউয়ের জন্য তরুণীকে ডেকে শ্লীলতাহানির অভিযোগ। অরবিন্দ কুমার নামে এক ব্যক্তিকে গ্রেফতার করল বাইগুইআটি থানার পুলিস। অভিযোগ খড়দার বাসিন্দা এক তরুণীকে তেঘড়িয়ার অফিসে ডাকেন অভিযুক্ত। তারপরেই তার শ্লীলতাহানি করে। তরুণী চিত্কার করে বাইরে চলে আসে। খবর দেন বাড়িতে। এর পর পুলিসে অভিযোগ দায়ের করেন তিনি। এদিকে, পুলিসের জালে ধরা পড়ল বড়সড় ছিনতাই চক্র। বেশ কিছুদিন ধরেই উত্তর ২৪ পরগনার সোদপুরে অভিনব কায়দায় ছিনতাই করত এরা। ফাঁদ পাতে সাদা পোশাকের পুলিস। ধরা পড়ে মূল পান্ডা সহ ৪জন। ধৃতেরা দেগঙ্গা-বাদুড়িয়া-দত্তপুকুরের বাসিন্দা বলে জানা গেছে। মূল পান্ডা বাশার আলিকেও গ্রেফতার করেছে পুলিস। তাকে জেরা করে আরও অনেকের খোঁজ মিলবে বলেই মনে করছে পুলিস। (আরও পড়ুন- তৃণমূলের দাদাগিরির অভিযোগে রাজ্য ছাড়ছে ১৭০ কোটির বিদেশি লগ্নি)